钦定古今图书集成/明伦汇编/氏族典/第045卷 > 《廖用贤尚友录》 > 郗士美
## 钦定古今图书集成/明伦汇编/氏族典/第045卷 > 《廖用贤尚友录》 > 郗士美

按《唐书郗士美传》：“士美，字和夫，兖州金乡人。为阳翟
丞，佐李抱真潞州幕府，进房州刺史、黔中经略观察
使，加校尉右散骑常侍，封高平郡公，迁京兆尹，改河
南尹，检校工部尚书，充昭义节度使。讨王承宗也，遣
大将王献督万人为前锋，献恣横逗挠，士美斩以徇，
下令曰：‘敢后者斩’！亲鼓之，大破贼，下三营，环柏乡。时”
诸镇兵多玩寇犯法，独士美整锐最先有功。以疾，召
拜工部尚书，为忠武节度使。卒，赠尚书左仆射，谥曰
“景。”生平与人交，重然诺，以是名称于世。